באסם נעים

באסם נעים (נולד ב-1963) הוא רופא, פוליטיקאי פלסטיני וחבר בארגון החמאס. נעים כיהן כשר הבריאות בממשלת הרשות הפלסטינית תחת הנהגתו של אסמאעיל הנייה (מרץ 2006 עד מרץ 2007), ולאחר מכן כיהן כשר הנוער והספורט בממשלת האחדות הלאומית (מרץ 2007 עד יוני 2007). לאחר ההשתלטות של ארגון החמאס על רצועת עזה ולאחר שהנשיא הפלסטיני מחמוד עבאס פירק את ממשלת האחדות ב-14 ביוני 2007, נעים הפך לשר הבריאות ברצועת עזה. נעים התפטר ב-2012 והפך לראש המועצה ליחסים בינלאומיים בעזה.

לנעים תואר ברפואה מגרמניה ותואר שלישי בכירורגיה. נעים עבד בעבר בבית החולים שיפא בעזה. בנו הבכור היה חבר בגדודי עז א-דין אל-קסאם ונהרג בגיל 17 במהלך פלישה ישראלית לשכונת שג'אעיה.

לנעים יש קהל עוקבים גדול ברשתות החברתיות בהן הוא מרבה לפרסם מסרים אנטי-ישראלים ומסרים המקדמים קמפיין חרם על ישראל. נעים גינה מספר פעמים התקפות טרור נגד יהודים שבוצעו על ידי לא מוסלמים.

בעקבות מתקפת הפתע על ישראל נעים התראיין בערוץ הטלוויזיה הבריטי סקיי ניוז. בראיון נעים טען שבמהלך המתקפה לא נהרגו אזרחים ישראלים.

הערות שוליים

קישורים חיצוניים

רופאים פלסטינים
פעילי חמאס
רצועת עזה: אישים
ילידי 1963